Herbertus Spencer
Herbertus Spencer (Derbiae 27 Aprilis 1820—Brightoniae Sussexiae 8 Decembris 1903) fuit philosophus, biologus, anthropologus, et sociologus Anglicus, ac prominens theorista politica liberalis classicus aevi Victoriani. Spencer excogitavit amplissumam notionem evolutionis ut progressus mundi physici, organismorum biologicorum, mentis humanae, et culturae humanae, et societatum humanarum. Qui "evolutionem studiose exposuit," et etiam "de evolutione ante Darwin scripserat." Polymathes permultas investigavit res, inter quas erant ethica, religio, anthropologia, oeconomica, ratio politica, philosophia, litterae, biologia, sociologia, et psychologia. Iam vivus auctoritatem miram habebat, praecipue in academia Anglicoloquente: "Solus philosophus Anglicus qui quasi talem popularitatem divulgatam habebat fuit Bertrandus Russell, et tum saeculo vicensimo." Spencer "unice praeclarissimus Europaeus ultimis decennis saeculi undevicensimi intellegens" fuit, sed eius gratia post 1900 acriter defecit: "Quis legit Spencer nunc?" rogavit Talcott Parsons anno 1937. Innotuit Spencer locutione salus aptissimi, quam excogitavit et primum divulgavit in libro Principles of Biology (1864), postquam Caroli Darwin commentarios On the Origin of Species legerat. Hoc vocabulum selectionem naturalem valide significat, sed cum Spencer evolutionem in provincias sociologiae et ethicae extenderet, Lamarckismo etiam utebatur.